CELEX: 31988R0314
Language: el
Date: 1988-02-02 00:00:00
Title: Κανονισμός (ΕΟΚ) αριθ. 314/88 της Επιτροπής της 2ας Φεβρουαρίου 1988 για λεπτομέρειες εφαρμογής του καθεστώτος των συμβάσεων αποθεματοποίησης για το ελαιόλαδο

Avis juridique important

|

31988R0314

Κανονισμός (ΕΟΚ) αριθ. 314/88 της Επιτροπής της 2ας Φεβρουαρίου 1988 για λεπτομέρειες εφαρμογής του καθεστώτος των συμβάσεων αποθεματοποίησης για το ελαιόλαδο  

Επίσημη Εφημερίδα αριθ. L 031 της 03/02/1988 σ. 0016 - 0016 Φινλανδική ειδική έκδοση: Κεφάλαιο 3 τόμος 26 σ. 0026  Σουηδική ειδική έκδοση: Κεφάλαιο 3 τόμος 26 σ. 0026 

***** ΚΑΝΟΝΙΣΜΟΣ (ΕΟΚ) αριθ. 314/88 ΤΗΣ ΕΠΙΤΡΟΠΗΣ  της 2ας Φεβρουαρίου 1988  για λεπτομέρειες εφαρμογής του καθεστώτος των συμβάσεων αποθεματοποιήσεως για το ελαιόλαδο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 20δ παράγραφος 4,  Εκτιμώντας:  ότι το άρθρο 20δ παράγραφος 3 του κανονισμού αριθ. 136/66/ΕΟΚ προβλέπει ότι, όταν η τιμή στην κοινοτική αγορά βρίσκεται σε επίπεδο πλησίον της τιμής παρεμβάσεως κατά τη διάρκεια μιας περιόδου που θα καθοριστεί, μπορεί να αποφασισθεί ότι οι ομάδες ή ενώσεις αναγνωρισμένες κατά την έννοια του κανονισμού (ΕΟΚ) αριθ. 1360/78 του Συμβουλίου (3), μπορούν να συνάψουν συμβάσεις αποθεματοποιήσεως για το ελαιόλαδο που διαθέτουν στο εμπόριο· ότι πρέπει να προσδιορισθούν οι όροι που πρέπει να πληρούνται ώστε να μπορεί να ληφθεί μια τέτοια απόφαση·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Όταν οι τιμές που πληρώνονται στους παραγωγούς στις κυριότερες αγορές εκείνων των κρατών μελών στην Κοινότητα που παράγουν ελαιόλαδο, είναι κατώτερες από τις τιμές παρεμβάσεως κατά τη διάρκεια μιας περιόδου τουλάχιστον ενός μηνός για μία ή περισσότερες ποιότητες ελαιόλαδου που μπορούν να προσφερθούν στην παρέμβαση, μπορεί να αποφασισθεί ότι, για τις εν λόγω ποιότητες, επιτρέπεται η δυνατότητα σύναψης συμβάσεων αποθεματοποιήσεως κατά τη διάρκεια της τρεχούσης περιόδου εμπορίας. Σε περίπτωση ουσιαστικής βελτιώσεως της καταστάσεως της αγοράς, αν η Επιτροπή μπορεί να αποφασίσει, με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ, να αναστείλει τη δυνατότητα συνάψεως νέων συμβάσεων αποθεματοποιήσεως ή ανανεώσεως υπαρχουσών συμβάσεων, για τις εν λόγω ποιότητες.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Φεβρουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 183 της 3. 7. 1987, σ. 7.  (3) ΕΕ αριθ. L 166 της 23. 6. 1978, σ. 1.